# ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

# ФИЛОСОФИЯ ЖӘНЕ САЯСАТТАНУ ФАКУЛЬТЕТІ

**Философия кафедрасы**

# 

**Ont 1405**  **«Диалектика және таным теориясы»** пәні бойынша

5В020100 Философия мамандығына арналған

**Студенттің оқытушымен өзіндік жұмысы (СОӨЖ) және студенттің өзіндік жұмысы (СӨЖ) бойынша тапсырмалар және әдістемелік ұсыныстар**

Философия ғылымдарының докторы Б.М. Аташ

Алматы, 2015

**СТУДЕНТТІҢ ӨЗІНДІК ЖҰМЫСЫН (СӨЖ) ЖӘНЕ ОҚЫТУШЫМЕН БІРГЕ ӨЗІНДІК ЖҰМЫСЫН (СОӨЖ) ДАЙЫНДАУ БОЙЫНША ӘДІСТЕМЕЛІК ҰСЫНЫСТАР**

**№1 СОӨЖ: Эссе жазу**

Эссе- берілген тақырыпқа байланысты ойлары негізінде жазылған шығарма. Эсседе рефератпен салыстырғанда студенттің тақырыпқа байланысты өз ойының жиынтығы беріледі. Онда берілген тақырыпқа байланысты өз пікіріңді философиялық, сыни, тарихи- библиографиялық, т.б. Тұрғысында жазуыңызға болады. Эсседе келтірілген өзіңіздікі емес анықтамалар, илеялар, аргументтер келтірсе, олардың қайдан алынғандығын көрсететін әдебиеттерге, немес деректерге сілтеме жасау керек. Ең бастысы, онда студенттің тақырыпқа байланысты ойлары, сезімі, саяси ұстанымдары анық көрінуі керек.

Эсседе бірінші мезетте студенттің өзіндік «Мені» көрініп тұруы керек. Эссе арқылы оқытушы студенттің ойлау деңгейі мен сабақта қалай жұмыс жасағандығын бағалайды.

Эссені бағалағанда төмендегі факторларға ерекше көңіл аударылады:

* кіріспе мен қорытындыны құрылымдандыра білу керек;
* аргументтерді қисынды және анық келтіру керек;
* көтерілген мәселені ауқымды және терең талдау қабілеті;
* алдыңа қойылған сұрақтарға нақты және анық жауап беру;
* жұмысты әдемілеп көркемдеу, презентацияны да қосу керек;
* қажетті болғанда сілтемелер қолданып, әдебиеттер тізімін беру қажет.

**Эссенің тақырыптары**

1.Зенонның апорияларындағы уақыт, кеңістік, қозғалыс категорияларын заманауи тұрғыдан талдау

2.Адамзат қоғамының дамуының болашағын қалай елестетесіз?

3. Қоғамда «Даму» деген болмайды, оны әлеуметтік өзгерістер» деп қарау керек деген пайымдауға көзқарасыңызды білдіріңіз

4. Кездейсоқтықтың өзі қажеттілік болып шығады.....

5. Өзіңіздің өміріңіздегі мүмкіндіктер туралы баяндаңыз

**СӨЖ тапсырмалары**

І –ІІ ТАПСЫРМА. РЕФЕРАТ ЖАЗУ

Реферат тақырыптары:

1. Қазақстандаық диалектикалық мектептің қалыптасуы мен дамуы

2. Антикалық дәуірдегі диалектикалық ой-пікірдің дамуы.

3. Аристотельдің форма және қалыптасу туралы философиялық көзқарастары.

4. Платон философиясындағы эйдос пен хаос

5. Маркстің тарихи және диалектикалық материализмі

6. Диалектикалық логиканың негізгі ұстанымдары мен қағидалары

9. Г.Ф. Гегельдің философиялық жүйесіндегі болмыс пен бейболмыс диалектикасы.

10. И. Канттың таным теориясының ерекшеліктері

11. Қазақ дүниетанымындағы дүниенің әмбебап байланысы туралы толғаныстары

12. Философия тарихындағы интуитивизмнің ерекшеліктері

13. Өмір мен өлімнің диалектикасы.

14. Адам мен әлем байланысы.

15. Қоғам дамуындағы мүмкіндік пен шындықтың диалектикасы.

Ескерпе: *Кемі 10 бет, жоспары болуы тиіс, Сырты компьютерге терілген, мазмұны міндетті емес; Мазмұнын орындаушы баяндап беруге әзір болуы тиіс, кейде экстрендік білім тексеру бойынша жалпы реферат мазмұнынан үш сұрақ қойылады, студент сол бойынша бағаланады.*

Ү-ҮІ ТАПСЫРМА. МӘТІНГЕ КОНСПЕКТІ ЖАСАУ

Конспект тақырыптары:

1. Г.Ф. Гегельдің «Логика ғылымы» атты еңбегіне талдау жасаңыз.
2. «Қорқыт ата кітабындағы» диалектикалық ойларды ашыңыз.
3. Ж.П. Сартдың «Болмыс және Ештеңе» еңбегіндегі диалектикалық ойларды көрсетіңіз.
4. И. Канттың «Таза ақылға сын» еңбегіндегі таным теориясын сараптаңыз.
5. Ежелгі Қытай философиясындағы инь мен ян

*Ескертпе: А4 қағазға; аралықтар: сол жақ -3; оң жағы – 1,5; жоғары және төмен – 2; көлемі 14 шрифтімен терілген; 2 беттен кем болмау тиіс және конспект бүткіл тақырып мазмұнын ашып тұруы керек.*

ІХ ТАПСЫРМА. РЕФЕРАТТАРДЫҢ ҚОРЫТЫНДЫСЫН ЖАЗУ

*Ескерпе: дайын рефераттарды түгел оқып шығып (дайын рефераттардың қорытындысын алып тастап беруге болады), бір бет көлемінде реферат мазмұны бойынша жазылуы тиіс және оны өзі ауызша баяндап бере алуы керек.*

**Үлгі: Реферат тақырыбы: «Бейболмыс мәселесінің физикалық қырлары және оны диалектикалық логика тұрғысынан шешу мәселелері**

*ҚОРЫТЫНДЫ*

*Тұжырымдарымызды қорытындылай келе, «Бейболмыс дегеніміз не?» деген сауалға: «Бейболмыс дегеніміз – адам танымы парадигмаларының шеңберінен кеңірек, ең шеткі, түп жалпы әмбебаптылық» деп өз ұстынымызды береміз. Жалпы алғанда, Бейболмысқа анықтама беруде, оның сан салалы бағдарлары бойынша да сипаттай беруге болады: «Болмыстық таным аппараттарымен анықтауға келіңкіремейтін және танымның обьектісі болуға да құлықты емес шартты нұсқа» - гносеологиялық; «Болмыс, тіршілік ету, бар болуды абсолютті жоққа шығарудың туындысы» - экзистенциалдық; «Ештеңенің синонимі ретіндегі түпшартты концепт» - лингвонализдік т.б.*

*Демек, Бейболмыстың ғылыми жаратылыстану негіздеріне шолу жасап, ондағы хаос пен вакуум құбылысын арнайы қарастырып, оның Бейболмысқа қатынасты тұстарын, орайласатын, сәйкестенетін және ажыратылатын жақтарын ашып көрсеттік. Хаостың көне мифтік дәуірден сабақтасқан түпбастамалық қызметінің бүгінгі таңдағы жаратылыстану ғылымдарының объектісіне айналып, мазмұнының жаңаруы мен қайталанатын тұстарын зерделедік. Қазіргі заманғы физикадағы вакуум құбылысын философиялық тұрғыдан негіздеп, оның Бейболмысқа сәйкес келу-келмеуінің нұсқалары зерделенді. Сайып келгенде, хаос пен вакуум түсініктерін, ғылыми жаратылыстану, философиялық, діни парадигмада қарастыру идеялары бір арнаға тоғыстырылып, Бейболмыстық тұрғыдан сараланды. Соңғы бөлімде, осы зерттеу жұмысының өн бойында сарапталған, тарихи-салыстырмалы талдаулар жасалған, философия тарихындағы Бейболмыс мәселесінің ұсынылуындағы нәтижелеріміз бен қорытындыларымызды жүйелеп, Ештеңенің құрылымдық-функционалдық негіздерін шартты түрде ұсындық. Атап айтқанда, баламалық түсініктері, сипаты, ғылыми негізделуі, қызметі, тану әдіснамасы, айқындалу сәті, перспективасы мен практикалық мәнділігі кесте бойынша құрылып, әрбір элементіне талдаулар жасалып, оның тұтас мәнін аштық деп айта аламыз. Сонымен қатар Бейболмыстың диалектикалық логика негізінде сарапталу жүйесін ұсындық. Бұл – болмыс пен Бейболмыс арақатынасы және тұтастығы арқылы әлем дамуының заңдылықтарын терең түйсінудің жалпылама жобасы екендігіне көз жеткіздік.*

Х-ХІ ТАПСЫРМА.

90 сұрақ тестіні шешу және қателіктерін табу

*Ескертпе: Әдеттегі бағдарлама бойынша құрылған тестілерді шеше отырып,оның ішіндегі қателіктерді табу қажет. Ол мынадай бағыттарда 10-15 тестімен арнайы құрастырылады. екі, не үш жауап та дұрыс болып көрінеді; берілген бес жауаптың ешқайсысы да дұрыс болып табылмайды.*